
REPUBLIKA E SHQIPËRISË
KUVENDI
Komisioni Për Politikën e Jashtme
				
Komision për dhënie mendimi

Tiranë, më _________  2022 

MEMO
PËR PROJEKTLIGJIN
“PËR RATIFIKIMIN E MARRËVESHJES,
NDËRMJET KËSHILLIT TË MINISTRAVE TË REPUBLIKËS
SË SHQIPËRISË DHE QEVERISË SË REPUBLIKËS SË KOSOVËS,
PËR ZBATIMIN E LEHTËSIRAVE TË NDËRSJELLA
NË PROCEDURAT DOGANORE DHE/OSE TË KONTROLLIT
TË HYRJE-DALJES SË MALLRAVE”


· HYRJE

Projektligji "Për ratifikimin e marrëveshjes, ndërmjet Këshillit të Ministrave të Republikës së Shqipërisë dhe qeverisë së Republikës së Kosovës, për zbatimin e lehtësirave të ndërsjella në procedurat doganore dhe/ose të kontrollit të hyrje-daljes së mallrave" është propozuar nga Këshilli i Ministrave. 

Komisioni për Politikën e Jashtme e shqyrton projektligjin në cilësinë e komisionit për dhënie mendimi bazuar në nenet 32-38 të Rregullores së Kuvendit.


· BAZA KUSHTETUESE E PROJEKTLIGJIT 

Këshilli i Ministrave e ka propozuar projektligjin bazuar në nenet 78, 83 pika 1 dhe 121 pika 1 të Kushtetutës, në përputhje me nenet 81, pika 1, dhe 100, të Kushtetutës, si dhe me nenin 17, të ligjit nr.43/2016, “Për marrëveshjet ndërkombëtare në Republikën e Shqipërisë”.

· QËLLIMI DHE PËRMBAJTJA E PROJEKTLIGJIT
[bookmark: _GoBack]
[bookmark: _Hlk38309527]Ky projektligj ka për qëllim ratifikimin e marrëveshjes, ndërmjet Këshillit të Ministrave të Republikës së Shqipërisë dhe qeverisë së Republikës së Kosovës, për zbatimin e lehtësirave të ndërsjella në procedurat doganore dhe/ose të kontrollit të hyrje-daljes së mallrave. 

Marrëveshja për bashkëpunimin në nxitjen dhe lehtësimin e tregtisë, ndër shtyllat kryesore të saj, ka harmonizimin gradual të legjislacionit dhe të standardeve në fushën e sigurisë së produkteve ushqimore dhe joushqimore, shëndetit të bimëve dhe të kafshëve me interes të ndërsjellë, shkëmbimin e informacionit, të dokumentacionit dhe ndërveprimin e sistemeve elektronike të doganave, harmonizimin dhe thjeshtëzimin e procedurave të transitit, zhvillimin/përmirësimin e sistemit të deklarimit në doganë.

· [bookmark: page3]EFEKTET FINANCIARE

Sa i takon efekteve financiare, sqarojmë se Ky projektligj nuk parashikon efekte financiare në buxhetin e shtetit. Ndërkohë, në marrëveshje nuk janë parashikuar shpenzime konkrete, pasi në këtë fazë të procedurave është e pamundur të planifikohen. Parimisht, pala tjetër, që shkon në territorin e palës vendase, do të ketë detyrimin për shpenzimet lidhur me mjediset e punës, instalimet e nevojshme etj., kur është rasti, por shpenzimet konkrete do të parashikohen në protokollet përkatëse.

